**ส่วนที่ 1**

**บทนำ**

ตามแนวทางของระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 ได้กำหนดให้องค์กรปกครองส่วนท้องถิ่นจัดทำแผนการดำเนินงานประจำปีขึ้น โดยให้มีลักษณะที่แสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินงานจริงทั้งหมดในพื้นที่ เพื่อเป็นแนวทางในการปฏิบัติตามแผนพัฒนาสามปีและการบริหารงบประมาณให้มีความชัดเจนมากขึ้น ลดความซ้ำซ้อนของโครงการ มีการประสานและบูรณาการการทำงานกับหน่วยงานอื่นๆ นอกจากนี้ จะเป็นเครื่องมือสำคัญในการบริหารของผู้บริหาร เพื่อควบคุมการดำเนินงานให้เป็นไปอย่างเหมาะสม ก่อให้เกิดประสิทธิภาพและประสิทธิผล ได้ผลสัมฤทธิ์กับตามความต้องการของประชาชน

องค์การบริหารส่วนตำบลนาไม้ไผ่ ซึ่งเป็นองค์กรปกครองส่วนท้องถิ่น จึงจัดทำแผนการดำเนินงาน ประจำปีงบประมาณ พ.ศ. 2560 ขึ้น ตามระเบียบ โดยการรวบรวมโครงการและกิจกรรมตามข้อบัญญัติงบประมาณรายจ่ายประจำปีงบประมาณ พ.ศ. 2560 และที่ดำเนินงานเองโดยไม่ใช้งบประมาณและโครงการกิจกรรมการพัฒนาของหน่วยงานอื่นที่เข้าดำเนินการในพื้นที่ตำบลนาไม้ไผ่ ภายใต้แผนยุทธศาสตร์การพัฒนาองค์การบริหารส่วนตำบลนาไม้ไผ่ และแผนพัฒนาสามปี (2560- 2562)

**ลักษณะของแผนดำเนินงาน**

แผนดำเนินงาน เป็นการรวบรวมแผนงาน/โครงการ/กิจกรรมการพัฒนาที่องค์การบริหารส่วนตำบลนาไม้ไผ่ จะดำเนินการเองและที่หน่วยงานราชการอื่นๆ ที่ดำเนินการในพื้นที่ โดยพิจารณาจัดหมวดหมู่ให้สอดคล้องกับยุทธศาสตร์และแนวทางพัฒนาที่กำหนดไว้ในแผนยุทธศาสตร์การพัฒนาขององค์การบริหารส่วนตำบลนาไม้ไผ่

**วัตถุประสงค์ของการจัดทำแผนการดำเนินงานประจำปี**

* เพื่อแสดงถึงรายละเอียดของแผนงาน/โครงการและกิจกรรมการพัฒนาที่ดำเนินการจริงทั้งหมดในพื้นที่ประจำปีงบประมาณ 2560 ขององค์การบริหารส่วนตำบลนาไม้ไผ่
* เพื่อกำหนดแนวทางการปฏิบัติตามแผนพัฒนาให้มีความชัดเจน ลดความซ้ำซ้อนของโครงการกิจกรรมการพัฒนา
* เพื่อเป็นเครื่องมือของผู้บริหารในการควบคุมการดำเนินงานให้เป็นไปอย่างเหมาะสมและเกิดประสิทธิภาพ
* เพื่อใช้เป็นเครื่องมือในการประสานการปฏิบัติกับหน่วยงานอื่น ในพื้นที่
* เพื่อให้บรรลุจุดมุ่งหมาย ประหยัด ลดความไม่แน่นอน และเป็นการควบคุม

**ขั้นตอนในการจัดทำแผนดำเนินงาน**

ขั้นตอนในการดำเนินการจัดทำแผนดำเนินงาน แบ่งออกเป็น 2 ขั้นตอน คือ

1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงานโครงการ/กิจกรรมการพัฒนาขององค์การบริหารส่วนตำบลนาไม้ไผ่ หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์การบริหารส่วนตำบลนาไม้ไผ่ จาก

* งบประมาณรายจ่ายประจำปี
* โครงการ/กิจกรรมตามแผนพัฒนา 3 ปี ที่ดำเนินการเองโดยไม่ใช้งบประมาณ
* โครงการ/กิจกรรมจากแผนปฏิบัติราชการประจำปีของจังหวัด แล้วจัดทำร่างแผนดำเนินงานเสนอคณะกรรมการพัฒนาท้องถิ่น

2. คณะกรรมการพัฒนาท้องถิ่นพิจารณาร่างแผนดำเนินงาน แล้วเสนอผู้บริหารท้องถิ่น ประกาศเป็นแผนดำเนินงาน

**จากขั้นตอนการจัดทำแผนดำเนินงานข้างต้นสามารถเขียนเป็นแผนภูมิได้ดังนี้**

องค์กรปกครองส่วนท้องถิ่น

รวบรวมโครงการ/กิจกรรม

คณะกรรมการสนับสนุน การจัดทำแผนพัฒนาท้องถิ่น

หน่วยงานอื่นๆ

จัดทำร่างแผนดำเนินงาน

เสนอร่างแผนดำเนินงาน

คณะกรรมการพัฒนาท้องถิ่น

พิจารณาร่างแผนดำเนินงาน

เสนอร่างต่อผู้บริหารท้องถิ่น

ผู้บริหารท้องถิ่นให้ความเห็นชอบ

ประกาศใช้

**ประโยชน์ของการจัดทำแผนดำเนินงาน**

การจัดทำแผนดำเนินงาน จะช่วยให้การปฏิบัติงานมีความชัดเจน ลดความซ้ำซ้อน เกิดการประสานและบูรณาการการทำงานระหว่างหน่วยงาน ทำให้เห็นถึงความเชื่อมโยงระหว่างแนวทางการดำเนินงานต่างๆ ที่อาจมีความเชื่อมโยงและส่งผลทั้งในเชิงสนับสนุนและเป็นอุปสรรคต่อกัน เพื่อให้องค์การบริหารส่วนตำบล นำมาตัดสินใจกำหนดแนวทางการดำเนินงาน และใช้ทรัพยากรการบริหารท้องถิ่น อย่างมีประสิทธิภาพ เพื่อให้เกิดประโยชน์สาธารณะสูงสุด และทำให้องค์การบริหารส่วนตำบล มีทิศทางการดำเนินงานที่ชัดเจนทำให้องค์การบริหารส่วนตำบล มีการพัฒนาที่พื้นที่ไม่ซ้ำซ้อนกับหน่วยงานอื่นทำให้ได้ทราบล่วงหน้าว่าจะดำเนินการอะไรบ้าง เพื่อประชาชน ได้ข้อมูลในการติดตาม และตรวจสอบการดำเนินงานขององค์การบริหารส่วนตำบลให้เป็นไปด้วยความถูกต้อง